Document ID: 32013R1292

EUROPA-PARLAMENTETS OG RÅDETS FORORDNING (EU) Nr. 1292/2013
af 11. december 2013
om ændring af forordning (EF) nr. 294/2008 om oprettelse af Det Europæiske Institut for Innovation og Teknologi
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 173, stk. 3,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Det Europæiske Økonomiske og Sociale Udvalg (1),
efter den almindelige lovgivningsprocedure (2), og
ud fra følgende betragtninger:
(1)
Europa 2020-strategien for intelligent, bæredygtig og inklusiv vækst tillægger Det Europæiske Institut for Innovation og Teknologi ("EIT"), som bidrager til en række flagskibsinitiativer, en fremtrædende rolle.
(2)
EIT bør i perioden fra 2014 til 2020 bidrage til opfyldelsen af målene for "Horisont 2020 - rammeprogrammet for forskning og innovation", oprettet ved Europa-Parlamentets og Rådets forordning (EU) nr. 1291/2013 (3) ("Horisont 2020"), ved at integrere videntrekanten af videregående uddannelse, forskning og innovation.
(3)
For at sikre sammenhængende retlige rammer for deltagerne i Horisont 2020 bør Europa-Parlamentets og Rådets forordning (EU) nr. 1290/2013 (4) ("regler for deltagelse") finde anvendelse på EIT.
(4)
Reglerne for forvaltning af intellektuelle ejendomsrettigheder er fastlagt i reglerne for deltagelse.
(5)
Reglerne for associering af tredjelande er fastlagt i Horisont 2020.
(6)
EIT bør fremme iværksætteri i forbindelse med sine aktiviteter inden for videregående uddannelse, forskning og innovation. Det bør navnlig fremme iværksætteruddannelse af højeste kvalitet og støtte etableringen af nye virksomheder og spin-offs.
(7)
EIT bør indgå i direkte samarbejde med nationale og regionale repræsentanter og andre interessenter fra hele innovationskæden, da det kan skabe fordele for alle parter. For at gøre denne dialog og udveksling mere systematisk bør der oprettes et forum for EIT's interessenter med henblik på at bringe så bredt et udvalg af interessenter som muligt sammen om horisontale spørgsmål. EIT bør også gennemføre informations- og kommunikationsaktiviteter rettet mod de relevante interessenter som målgruppe.
(8)
EIT bør fremme en hensigtsmæssigt afbalanceret deltagelse af de forskellige videntrekantaktører, der er involveret i videns- og innovationsfællesskaber ("VIF’er"). Det bør desuden fremme en betydelig deltagelse fra den private sektor, navnlig af mikro-, små og mellemstore virksomheder ("SMV’er").
(9)
Omfanget af EIT's bidrag til VIF’erne bør defineres, og det bør præciseres, hvor finansieringen af VIF'erne kommer fra.
(10)
Sammensætningen af EIT's organer bør forenkles. EIT's bestyrelsesfunktion bør strømlines, og bestyrelsens og direktørens roller og opgaver bør præciseres nærmere.
(11)
Der bør på grundlag af en åben, gennemsigtig og konkurrencebaseret procedure oprettes nye VIF'er, med angivelse af prioriterede indsatsområder samt tilrettelæggelse af og tidsramme for udvælgelsesprocessen, der tager udgangspunkt i de betingelser, der er defineret i den strategiske innovationsdagsorden.
(12)
VIF'erne bør udvide deres uddannelsesaktiviteter for at forbedre færdighedsgrundlaget i hele Unionen ved at tilbyde faglige og andre passende kurser.
(13)
Det er nødvendigt for Kommissionen og EIT at samarbejde om at tilrettelægge overvågningen og evalueringen af VIF'erne med henblik på at sikre sammenhæng med det generelle overvågnings- og evalueringssystem på EU-plan. Navnlig bør der gælde klare principper for overvågningen af VIF'erne og EIT.
(14)
VIF'erne bør søge at skabe synergi med de relevante EU-initiativer, nationale initiativer og regionale initiativer.
(15)
For at sikre en bredere deltagelse af organisationer fra forskellige medlemsstater i VIF'erne bør partnerorganisationerne være etableret i mindst tre forskellige medlemsstater.
(16)
EIT og VIF’erne bør udvikle opsøgende aktiviteter og formidle bedste praksis, bl.a. gennem den regionale innovationsordning.
(17)
Kriterierne og procedurerne for finansiering, overvågning og evaluering af VIF'ernes aktiviteter bør vedtages af EIT, inden VIF-udvælgelsesprocessen indledes.
(18)
EIT's treårige arbejdsprogram bør tage hensyn til Kommissionens udtalelse om EIT's specifikke mål, som defineret i Horisont 2020, samt programmets komplementaritet med Unionens politikker og instrumenter.
(19)
Eftersom EIT hører under Horisont 2020, er det omfattet af indarbejdningen af klimaforandringsudgifterne, jf. Horisont 2020.
(20)
Evalueringen af EIT bør levere rettidige input til evalueringen af Horisont 2020 i 2017 og 2023.
(21)
Kommissionen bør styrke sin rolle, for så vidt angår tilsynet med gennemførelsen af specifikke aspekter af EIT's aktiviteter.
(22)
Denne forordning fastlægger en finansieringsramme for hele Horisont 2020's varighed, som skal udgøre det primære referencebeløb, jf. punkt 17 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (5), for Europa-Parlamentet og Rådet under den årlige budgetprocedure. Det finansielle bidrag til EIT bør komme fra Horisont 2020.
(23)
I modsætning til de oprindelige forventninger vil EIT-fonden ikke modtage et direkte bidrag over EU-budgettet, og det bør ikke være omfattet af Unionens dechargeprocedure.
(24)
Af klarhedshensyn bør bilaget til Europa-Parlamentets og Rådets forordning (EF) nr. 294/2008 (6) erstattes af et nyt bilag.
(25)
Forordning (EF) nr. 294/2008 bør derfor ændres i overensstemmelse hermed -
VEDTAGET DENNE FORORDNING:
Artikel 1
I forordning (EF) nr. 294/2008 foretages følgende ændringer:
1)
I artikel 2 foretages følgende ændringer:
a)
nr. 1) affattes således:
"1) "innovation": den proces, inklusive resultatet heraf, hvorved nye idéer udvikles som reaktion på samfundsmæssige eller økonomiske behov og krav og skaber nye produkter, tjenester eller forretnings- og organisationsmodeller, som på vellykket vis indføres på et eksisterende marked eller er i stand til at skabe nye markeder, og som skaber værdi for samfundet"
b)
nr. 2 affattes således:
"2) "videns- og innovationsfællesskab (VIF)": et autonomt partnerskab mellem videregående uddannelsesinstitutioner, forskningsorganisationer, virksomheder og andre interessenter i innovationsprocessen i form af et strategisk netværk, uanset dettes konkrete retlige form, baseret på en fælles innovationsplanlægning på mellemlang til lang sigt med henblik på at opfylde EIT’s mål og bidrage til at nå målene fastsat i Europa-Parlamentets og Rådets forordning (EU) nr. 1291/2013 (7) ("Horisont 2020")
(7) Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 - rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104)."" 						
c)
nr. 3) affattes således:
"3) "samlokaliseringscenter": et geografisk område, hvor de vigtigste partnere i videntrekanten er placeret, og hvor de let kan interagere for således at udgøre knudepunktet for VIF'ernes aktivitet på dette område"
d)
nr. 4) udgår
e)
nr. 5) affattes således:
"5) "partnerorganisation": en organisation, som indgår i et VIF, og som navnlig kan omfatte videregående uddannelsesinstitutioner, forskningsorganisationer, offentlige eller private virksomheder, finansielle institutioner, regionale og lokale myndigheder, fonde samt nonprofitorganisationer"
f)
nr. 9) affattes således:
"9) "strategisk innovationsdagsorden (SID)": et politikdokument, der redegør for EIT’s prioriterede områder og langsigtede strategi for fremtidige initiativer, og som bl.a. omfatter en oversigt over de planlagte aktiviteter inden for videregående uddannelse, forskning og innovation i en periode på syv år"
g)
følgende nummer indsættes:
"9a) "regional innovationsordning (RIO)": en opsøgende ordning, som har til formål at etablere partnerskaber mellem videregående uddannelsesinstitutioner, forskningsorganisationer, virksomheder og andre interessenter for at fremme innovation i hele Unionen"
h)
følgende numre indsættes:
"10) "interessentforum": en platform, der er åben for repræsentanter for nationale, regionale og lokale myndigheder, organiserede interessegrupper og individuelle enheder fra erhvervslivet, videregående uddannelser, forskning, foreninger, civilsamfundet og klyngeorganisationer samt andre interesserede parter i videntrekanten
11) "aktiviteter, der tilfører VIF'erne merværdi": aktiviteter, der udføres af partnerorganisationer eller, i givet fald, juridiske VIF-enheder, og som bidrager til integrering af videntrekanten, dvs. videregående uddannelse, forskning og innovation, herunder aktiviteter vedrørende oprettelse, administration og koordinering af VIF'erne, og til EIT’s overordnede mål".
2)
Artikel 3 affattes således:
"Artikel 3
Mission og mål
EIT's mission er at bidrage til bæredygtig økonomisk vækst og fremme konkurrenceevnen i Europa gennem styrkelse af medlemsstaternes og Unionens innovationskapacitet med henblik på at imødegå de store udfordringer, som det europæiske samfund står over for. Dette skal ske ved at fremme synergier og samarbejde mellem, og integrere, videregående uddannelse, forskning og innovation på højeste niveau, herunder ved at fremme iværksætteri.
De generelle og specifikke mål samt resultatindikatorer for EIT for perioden fra 2014 til 2020 er fastsat i Horisont 2020.".
3)
Artikel 4, stk. 1, ændres således:
a)
litra a) affattes således:
"a)
en bestyrelse bestående af medlemmer på højt plan med erfaring inden for videregående uddannelse, forskning, innovation og erhvervsliv. Bestyrelsen har ansvaret for at lede EIT’s aktiviteter, for udvælgelse, udpegelse og evaluering af VIF’erne og for alle andre strategiske beslutninger. Bestyrelsen bistås af et forretningsudvalg"
b)
litra b) udgår.
c)
litra c) affattes således:
"c)
en direktør, udpeget af bestyrelsen, som over for bestyrelsen er ansvarlig for den administrative og finansielle forvaltning af EIT og er EIT’s repræsentant i retlig henseende".
4)
Artikel 5, stk. 1, ændres således:
a)
litra a) affattes således:
"a)
i overensstemmelse med SID fastlægge sine hovedprioriteringer og hovedaktiviteter"
b)
litra c) affattes således:
"c)
udvælge og udpege VIF’er inden for de prioriterede områder i overensstemmelse med artikel 7 og fastlægge deres rettigheder og forpligtelser i en aftale, give dem støtte af et passende omfang, anvende passende foranstaltninger til kvalitetskontrol, løbende overvåge og med jævne mellemrum evaluere deres aktiviteter, sikre en passende koordination mellem dem og fremme kommunikation og tematisk samarbejde mellem VIF'erne"
c)
litra f) affattes således:
"f)
fremme formidling af bedste praksis med hensyn til integrering af videntrekanten, herunder blandt VIF’er, så der kan udvikles en fælles innovations- og videnoverførselskultur, og tilskynde til deltagelse i opsøgende aktiviteter, herunder i RIO"
d)
litra h) affattes således:
"h)
fremme tværfaglige tilgange til innovation, herunder integreringen af teknologiske, sociale og ikke-teknologiske løsninger, organisatoriske tilgange og nye forretningsmodeller"
e)
følgende litraer tilføjes:
"i)
sikre komplementaritet og synergi mellem EIT’s aktiviteter og andre relevante EU-programmer
j)
fremme VIF'erne som partnere for topkvalitetsinnovation både inden og uden for Unionen
k)
etablere et interessentforum til at informere om EIT's aktiviteter samt om dets erfaringer, bedste praksis og bidrag til Unionens politikker og mål for innovation, forskning og uddannelse og til at give interessenter mulighed for at give deres mening til kende. Interessentforummet indkaldes til møde mindst én gang årligt. Medlemsstaternes repræsentanter mødes i en særlig sammensætning i interessentforummet for at sikre passende kommunikation og passende informationsudveksling med EIT og for at modtage oplysninger om resultater og rådgive og udveksle erfaringer med EIT og VIF'erne. Den særlige sammensætning af medlemsstaternes repræsentanter i interessentforummet skal desuden sikre passende synergier og komplementaritet mellem EIT- og VIF-aktiviteter og nationale programmer og initiativer, herunder den potentielle nationale medfinansiering af VIF-aktiviteter.".
5)
I artikel 6 foretages følgende ændringer:
a)
i stk. 1 foretages følgende ændringer:
i)
litra b) affattes således:
"b)
innovationsbaseret frontlinjeforskning inden for områder af særlig økonomisk og samfundsmæssig interesse, der bygger på resultaterne af den europæiske og den nationale forskning, og som potentielt kan styrke Europas konkurrenceevne på internationalt plan og finde løsninger på de store udfordringer, som det europæiske samfund står over for"
ii)
litra c) affattes således:
"c)
uddannelsesaktiviteter på kandidat- og ph.d.-niveau samt faglige kurser i fag med potentiale til at opfylde fremtidige europæiske socioøkonomiske behov, og som udvider Unionens talentgrundlag og fremmer udviklingen af innovationsrelaterede kvalifikationer, forbedringen af ledelses- og iværksætterkvalifikationer, forskeres og studerendes mobilitet samt videndeling, mentorordninger og netværksaktiviteter mellem modtagere af EIT-mærkede grader og kurser"
iii)
litra d) affattes således:
"d)
opsøgende aktiviteter og formidling af bedste praksis inden for innovationssektoren med fokus på udvikling af samarbejde mellem videregående uddannelsesinstitutioner, forskningssektoren og erhvervslivet, herunder service- og finanssektoren"
iv)
følgende litra tilføjes:
"e)
foranstaltninger med henblik på at skabe synergi og komplementaritet mellem EIT's aktiviteter og eksisterende relevante EU-programmer, nationale og regionale programmer."
b)
stk. 2 affattes således:
"2. VIF'erne skal have betydelig frihed til at fastlægge deres interne organisation og sammensætning samt med hensyn til detaljerne vedrørende deres dagsorden og arbejdsmetoder. VIF’erne skal navnlig:
a)
indføre forvaltningsordninger, der afspejler videntrekanten af videregående uddannelse, forskning og innovation
b)
tilstræbe at være åbne for nye medlemmer, når disse tilfører partnerskabet merværdi
c)
fungere på åben og gennemsigtig vis i overensstemmelse med deres interne regler
d)
opstille forretningsplaner med mål og resultatindikatorer
e)
udarbejde strategier for finansiel bæredygtighed.".
6)
I artikel 7 foretages følgende ændringer:
a)
stk. 1 affattes således:
"1. Et partnerskab udvælges og udpeges af EIT til at være et VIF på grundlag af en konkurrencebaseret, åben og gennemsigtig procedure. EIT vedtager og offentliggør detaljerede kriterier for udvælgelsen af VIF’erne baseret på principperne om ekspertise og innovationsrelevans. Eksterne uafhængige eksperter medvirker i udvælgelsesprocessen."
b)
følgende stykke indsættes:
"1a. EIT igangsætter udvælgelsen og udpegelsen af VIF'er i overensstemmelse med de prioriterede områder og den tidsplan, der er fastsat i SID."
c)
stk. 2 affattes således:
"2. I overensstemmelse med principperne i stk. 1 skal kriterierne for udvælgelsen af et VIF blandt andet omfatte:
a)
partnerskabets nuværende og potentielle innovationskapacitet, herunder iværksætteri, samt dets ekspertise inden for videregående uddannelse, forskning og innovation
b)
partnerskabets evne til at nå målene i SID og dermed bidrage til opfyldelsen af det generelle mål for og prioriteringerne i Horisont 2020
c)
den tværfaglige tilgang til innovation, herunder integreringen af teknologiske, sociale og ikke-teknologiske løsninger
d)
partnerskabets evne til at sikre bæredygtig selvfinansiering på længere sigt, herunder et betydeligt og stadig større bidrag fra den private sektor, erhvervslivet og servicesektoren
e)
en hensigtsmæssigt afbalanceret deltagelse i partnerskabet af organisationer, der er aktive i videntrekanten af videregående uddannelse, forskning og innovation
f)
dokumentation for en plan for forvaltning af de intellektuelle ejendomsrettigheder, som er hensigtsmæssig for den pågældende sektor, herunder for hvordan der er taget hensyn til bidrag fra de forskellige partnerorganisationer
g)
foranstaltninger til støtte for inddragelse af og samarbejde med den private sektor, herunder den finansielle sektor og navnlig SMV’er, samt oprettelse af nye virksomheder, spin-offs og SMV’er med henblik på kommerciel udnyttelse af resultaterne fra VIF’ernes aktiviteter
h)
beredvillighed til at træffe konkrete foranstaltninger med henblik på interaktion og samarbejde med den offentlige og tertiære sektorer, hvis det er relevant
i)
beredvillighed til at interagere med andre organisationer og netværk uden for VIF’erne med henblik på at dele bedste praksis og ekspertise
j)
beredvillighed til at udarbejde konkrete forslag med henblik på synergi med EU-initiativer og andre relevante initiativer."
d)
stk. 3 affattes således:
"3. Minimumsbetingelsen for at oprette et VIF er deltagelse af mindst tre partnerorganisationer, der skal være etableret i mindst tre forskellige medlemsstater. Alle sådanne partnerorganisationer skal være indbyrdes uafhængige, jf. artikel 8 i Europa-Parlamentets og Rådets forordning (EU) nr. 1290/2013 (8)
(8) Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i "Horisont 2020" - rammeprogrammet for forskning og innovation (2014-2020) og om ophævelse af forordning (EF) nr. 1906/2006 (EUT L 347 af 20.12.2013, s. 81)."" 						
e)
stk. 4 affattes således:
"4. Ud over den i stk. 3 fastsatte betingelse, skal mindst to tredjedele af de partnerorganisationer, der danner et VIF, være etableret i medlemsstaterne. I hvert enkelt VIF skal der indgå mindst én videregående uddannelsesinstitution og én privat virksomhed."
f)
følgende stykke tilføjes:
"5. Kriterierne og procedurerne for finansiering, overvågning og evaluering af VIF'ernes aktiviteter vedtages og offentliggøres af EIT, inden VIF-udvælgelsesproceduren indledes. Den særlige sammensætning af medlemsstaternes repræsentanter i interessentforummet underrettes straks herom.".
7)
Følgende artikler indsættes:
"Artikel 7a
Principper for evaluering og overvågning af VIF'er
EIT tilrettelægger på baggrund af væsentlige resultatindikatorer, der er fastsat i bl.a. forordning (EU) nr. 1291/2013 og i SID, og i samarbejde med Kommissionen løbende overvågning og periodiske uafhængige evalueringer af hvert enkelt VIF's resultater og virkninger. Resultaterne af disse overvågninger og evalueringer meddeles Europa-Parlamentet og Rådet og offentliggøres."
Artikel 7b
Varighed, opretholdelse og opløsning af et VIF
1. Alt afhængigt af resultaterne af den løbende overvågning og de periodiske evalueringer og de særlige forhold inden for bestemte områder består et VIF normalt i en periode på syv til femten år.
2. EIT kan indgå en rammepartnerskabsaftale med et VIF i en indledende periode på syv år.
3. Bestyrelsen kan beslutte at forlænge den periode, der oprindeligt er fastsat for rammepartnerskabsaftalen med et VIF, inden for den finansieringsramme, der er omhandlet i artikel 19, hvis det er den mest hensigtsmæssige måde at opnå EIT's mål på.
4. Hvis der i forbindelse med evalueringerne af et givet VIF konstateres utilfredsstillende resultater, træffer bestyrelsen passende foranstaltninger, herunder reduktion, ændring eller bortfald af den økonomiske støtte eller opsigelse af aftalen."
8)
I artikel 8, stk. 2, indsættes følgende litra:
"aa)
at formidle bedste praksis vedrørende horisontale spørgsmål"
9)
Artikel 10 udgår.
10)
Artikel 13, stk. 2, affattes således:
"2. EIT offentliggør sin forretningsorden, sine specifikke finansielle bestemmelser, der er omhandlet i artikel 21, stk. 1, og de detaljerede kriterier for udvælgelsen af VIF’erne, der er omhandlet i artikel 7, inden udsendelse af indkaldelserne af forslag i forbindelse med udvælgelsen af VIF’erne."
11)
I artikel 14 foretages følgende ændringer:
a)
stk. 2 affattes således:
"2. VIF'erne finansieres navnlig via følgende kilder:
a)
bidrag fra partnerorganisationer, der udgør en betydelig finansieringskilde
b)
frivillige bidrag fra medlemsstater, tredjelande eller disses offentlige myndigheder
c)
bidrag fra internationale organer eller institutioner
d)
indtægter fra VIF'ernes egne aktiver og aktiviteter og royalties fra intellektuelle ejendomsrettigheder
e)
kapitaltilskud, herunder kapitaltilskud, der forvaltes af EIT-fonden
f)
testamentariske gaver, donationer og bidrag fra enkeltpersoner, institutioner, fonde eller andre nationale organer
g)
bidraget fra EIT
h)
finansielle instrumenter, herunder finansielle instrumenter finansieret via Unionens almindelige budget.
Bidrag kan omfatte bidrag i naturalier."
b)
stk. 4 affattes således:
"4. EIT's bidrag til VIF’erne kan dække op til 100 % af de samlede udgifter i forbindelse med merværdiskabende VIF-aktiviteter."
c)
følgende stykker tilføjes:
"6. EIT’s bidrag må i gennemsnit ikke være højere end 25 % af den samlede støtte til et VIF.
7. EIT etablerer en konkurrencebaseret evalueringsmekanisme med henblik på tildelingen af en passende andel af sit finansielle bidrag til VIF’erne. Mekanismen omfatter en vurdering af VIF’ernes forretningsplaner og resultater som målt ved hjælp af løbende overvågning."
12)
Artikel 15 affattes således:
"Artikel 15
Programmering og rapportering
1. EIT vedtager et løbende treårigt arbejdsprogram på grundlag af SID, når denne er vedtaget, med en redegørelse for EIT's og VIF'ernes vigtigste prioriterede områder og planlagte initiativer, herunder et skøn over finansieringsbehovet og -kilderne. Arbejdsprogrammet skal endvidere indeholde relevante indikatorer for overvågning af VIF- og EIT-aktiviteter, og der skal anlægges en resultatorienteret tilgang. EIT fremlægger det foreløbige løbende treårige arbejdsprogram til Kommissionen senest den 31. december det år, der ender to år før det pågældende treårige arbejdsprograms ikrafttræden (år N - 2).
Senest tre måneder efter fremlæggelsen af arbejdsprogrammet fremsætter Kommissionen en udtalelse om EIT's specifikke mål, som defineret i Horisont 2020, samt for programmets komplementaritet med Unionens politikker og instrumenter. EIT tager passende hensyn til Kommissionens udtalelse, og begrunder i tilfælde af uoverensstemmelser sin holdning. EIT sender det endelige arbejdsprogram til Europa-Parlamentet, Rådet, Kommissionen, Det Europæiske Økonomiske og Sociale Udvalg og Regionsudvalget til orientering. Direktøren forelægger efter anmodning Europa-Parlamentets kompetente udvalg det endelige arbejdsprogram
2. EIT vedtager en årsrapport senest den 30. juni hvert år. Rapporten skal indeholde en redegørelse for de aktiviteter, EIT og VIF'erne har gennemført i det foregående kalenderår, en vurdering af resultaterne i forhold til målsætningerne, indikatorerne og tidsplanen samt en redegørelse for risiciene ved de gennemførte foranstaltninger og for EIT's anvendelse af ressourcerne og dets generelle drift. EIT fremsender årsrapporten til Europa-Parlamentet og Rådet og underretter dem mindst en gang om året om EIT's aktiviteter, sit bidrag til Horisont 2020 og til Unionens innovations-, forsknings- og uddannelsespolitikker og -mål.".
13)
I artikel 16 foretages følgende ændringer:
a)
i stk. 2 erstattes ordene "hvert femte år" af ordene "hvert tredje år".
b)
følgende stykke indsættes:
"2a. Kommissionen kan foretage yderligere evalueringer af strategisk relevante områder eller emner, med bistand fra uafhængige eksperter, for at vurdere EIT's fremskridt hen imod de opstillede mål, identificere de faktorer, der bidrager til gennemførelsen af aktiviteterne og kortlægge bedste praksis. I den forbindelse tager Kommissionen fuldt ud hensyn til de administrative virkninger for EIT og VIF’erne."
14)
I artikel 17 foretages følgende ændringer:
a)
stk. 2 affattes således:
"2. SID fastlægger EIT’s prioriterede områder og langtidsstrategi, inklusive en vurdering af strategiens socioøkonomiske konsekvenser og dens evne til at skabe den størst mulige merværdi på innovationsområdet. SID tager hensyn til resultaterne af den overvågning og evaluering af EIT, der er omhandlet i artikel 16."
b)
følgende stykke indsættes:
"2a. SID skal indeholde en analyse af potentiel og hensigtsmæssig synergi og komplementaritet mellem EIT's aktiviteter og andre EU-initiativer, -instrumenter og -programmer."
c)
stk. 4 affattes således:
"4. SID vedtages i overensstemmelse med artikel 173, stk. 3, i traktaten om Den Europæiske Unions funktionsmåde af Europa-Parlamentet og Rådet på grundlag af et forslag fra Kommissionen."
15)
Artikel 19 affattes således:
"Artikel 19
Budgetmæssige forpligtelser
1. Finansieringsrammen fra Horisont 2020 for gennemførelsen af denne forordning i perioden fra den 1. januar 2014 til den 31. december 2020 fastsættes til 2 711,4 mio. EUR i løbende priser.
2. Dette beløb udgør det primære referencebeløb for Europa-Parlamentet og Rådet under den årlige budgetprocedure, jf. punkt 17 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (9).
3. De årlige bevillinger godkendes af Europa-Parlamentet og Rådet inden for den finansielle ramme. Det finansielle bidrag fra EIT til VIF'erne kommer fra denne finansieringsramme.
(9) EUT C 373 af 20.12.2013, s. 1."" 						
16)
I artikel 20 foretages følgende ændringer:
a)
stk. 5 affattes således:
"5. Bestyrelsen vedtager udkastet til overslaget samt et udkast til stillingsfortegnelse og det foreløbige løbende treårige arbejdsprogram og fremsender disse til Kommissionen senest den 31. december i år N - 2."
b)
stk. 6, affattes således:
"6. På grundlag af overslaget anfører Kommissionen i forslaget til Unionens almindelige budget de overslag, som den finder nødvendige i forbindelse med de tilskud, der skal ydes over det almindelige budget."
17)
I artikel 21 foretages følgende ændringer:
a)
følgende stykke indsættes:
"1a. Det finansielle bidrag til EIT vil blive gennemført i overensstemmelse med forordning (EU) nr. 1290/2013 og med forordning (EU) nr. 1291/2013."
b)
stk. 4 affattes således:
"4. Europa-Parlamentet meddeler efter henstilling fra Rådet senest den 15. maj i år N + 2 direktøren decharge for gennemførelsen af EIT's budget for år N."
18)
Artikel 22, stk. 4, udgår.
19)
Følgende artikel indsættes:
"Artikel 22a
Nedlæggelse af EIT
Hvis EIT nedlægges, sker afviklingen under Kommissionens tilsyn i overensstemmelse med gældende lovgivning. Aftalerne med VIF'erne og retsakten om oprettelse af EIT-fonden skal indeholde passende bestemmelser om en sådan situation.".
Artikel 2
Bilaget til forordning (EF) nr. 294/2008 erstattes af bilaget til nærværende forordning.
Artikel 3
Denne forordning træder i kraft den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 11. december 2013.

Labels: 12
7
15
19